ПРОТОКОЛ № 31
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  29  юли  2013 г.

Днес, 29 юли  2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			         ПРЕДСЕДАТЕЛ:НЕЗАБРАВКА СТОЕВА
				       ЧЛЕНОВЕ: ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	

ОТСЪСТВА: Галина Карагьозова

При разглеждането на материалите относно взаимодействието с Инспектората към ВСС няма представители на  Инспектората към ВСС. 

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена планова проверка по граждански дела в Районен съд гр. Бургас на основание Заповед № ПП-01-52/06.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

 Приема за сведение Акт за резултатите от извършена планова проверка по граждански дела в Районен съд гр. Бургас на основание Заповед № ПП-01-52/06.05.2013 г. на Главния инспектор на ИВСС.

2. ОТНОСНО: Акт за резултатите от извършена комплексна проверка в Районен съд гр. Средец на основание Заповед № ПП-01-12/14.03.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
Приема за сведение Акт за резултатите от извършена комплексна проверка в Районен съд гр. Средец на основание Заповед № ПП-01-12/14.03.2013 г. на Главния инспектор на ИВСС.

3. ОТНОСНО: Акт за резултатите от извършена планова проверка по граждански дела в Районен съд гр. Царево на основание Заповед № ПП-01-39/07.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Акт за резултатите от извършена планова проверка по граждански дела в Районен съд гр. Царево на основание Заповед № ПП-01-39/07.05.2013 г. на Главния инспектор на ИВСС.

4.ОТНОСНО:Разпореждане №ОП-8/02.07.2013г. на административния ръководител – окръжен прокурор при Окръжна прокуратура  гр.Хасково, издадено в изпълнение на решение на Висш съдебен съвет по протокол №53 от 13.12.2012г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Разпореждане №ОП-8/02.07.2013г. на административния ръководител – окръжен прокурор при Окръжна прокуратура  гр.Хасково, издадено в изпълнение на решение на Висш съдебен съвет по протокол №53 от 13.12.2012г. 

5. ОТНОСНО: Становище от Главния инспектор на ИВСС във връзка с възражение от съдия ..........., съдия в Административен съд гр. Ловеч, депозирано по Акт за резултати от извършена планова проверка на административни дела в Административен съд – Ловеч.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение становището от Главния инспектор на ИВСС във връзка с възражение от съдия ..............., съдия в Административен съд гр. Ловеч, депозирано по Акт за резултати от извършена планова проверка на административни дела в Административен съд – Ловеч.

6. ОТНОСНО: Становище от Главния инспектор на ИВСС във връзка с възражение от съдия ........... от Окръжен съд гр. Варна, депозирано по Акт за резултати от проверка по сигнал.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за запознаване становището от Главния инспектор на ИВСС във връзка с възражение от съдия ................ от Окръжен съд гр. Варна, депозирано по Акт за резултати от проверка по сигнал.

ІІ. По Закона за предотвратяване и установяване на конфликт на интереси:

7. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА декларациите по чл. 12 от ЗПУКИ от приложения списък.
7.2. КОНСТАТИРА неизпълнение на разпоредбата на чл. 13, ал. 1 от ЗПУКИ относно срока за подаване на декларациите по чл.12, т. 1 по т. 1, 2, 3, 4 и 5  от списъка.
7.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларацията по т. 10 от списъка.
7.4. На основание чл. 18а, ал.2 от ЗПУКИ неподадените в срок декларации от приложения списък да се изпратят на Комисията за предотвратяване и установяване на конфликт на интереси.

8. ОТНОСНО: Писмо с вх.№ 96-00-219/24.07.2013 г. от председателя на Комисия за предотвратяване и установяване на конфликт на интереси относно искане за предоставяне на доказателства на основание чл.25, ал.2, т.4 от ЗПУКИ във вр. с чл. 22з, ал.2 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се предоставят на Комисия за предотвратяване и установяване на конфликт на интереси исканите на основание чл.25, ал.2, т.4 от ЗПУКИ във вр. с чл. 22з, ал.2 от ЗПУКИ доказателства.

ІІІ. Разни:

9. ОТНОСНО: Заявление за достъп до обществена информация от Сдружение „Център на НПО в Разград”, представлявано от Георги Милков Димитров.
С подаденото заявление се изисква информация относно подадените във ВСС декларации по чл. 12 от ЗПУКИ от трети лица - административни ръководители на органи на съдебната власт. Съгласно чл. 17, ал. 2 от ЗПУКИ тези декларации се обявяват на интернет страницата на органа по избора или назначаването при спазване на Закона за защита на личните данни. На интернет страницата на ВСС публично са обявени декларациите по чл. 12 от ЗПУКИ на тези съдии, прокурори, следователи, административни ръководители на органи на съдебната власт и техни заместници, които, на основание чл. 4, ал. 1, т. 2 от Закона за защита на личните данни (ЗЗЛД), са изразили пред ВСС своето изрично писмено съгласие за извършване на това действие, в съответствие и със Становище на Комисия за защита на личните данни рег. № П-1799/2013 г. от 08.04.2013 г. относно приложението на чл. 17, ал. 2 от ЗПУКИ. Поради това, че исканата информация се отнася до лични данни трети лица и за предоставянето й следва да се получи тяхното изрично писмено съгласие, срокът за разглеждане на подаденото заявление е необходимо да бъде удължен с 14 дни, на основание чл. 31, ал. 1 от ЗДОИ и т. 8 от раздел ІІІ на Вътрешни правила за достъп до обществена информация във Висшия съдебен съвет. Въз основа на изложеното

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

9.1. На интернет страницата на ВСС на интернет адрес: vss.justice.bg, раздел „Доклади, декларации”, подраздел „Декларации по ЗПУКИ”, публично са обявени исканите със заявлението всички декларации по чл. 12 от ЗПУКИ, подадени от: Даниела Иванова – председател на Апелативен специализиран наказателен съд; Ивета Парпулова – и.ф. председател на Окръжен съд гр. Пазарджик; Елена Николова – Стоилова -  и.ф. председател на Окръжен съд гр. Перник; Веселин Хаджиев – председател на Окръжен съд гр. Пловдив, Мирослав Начев – председател на Окръжен съд гр. Кюстендил; Ванухи Аракелян – председател на Окръжен съд гр. Варна; Нели Батанова – председател на Окръжен съд гр. Шумен и Диана Йорданова – председател на Окръжен съд гр. Монтана.
9.2. На основание чл. 31, ал. 1 от Закона за достъп до обществена информация и т. 8 от раздел ІІІ на Вътрешните правила за достъп до обществена информация във Висшия съдебен съвет, срокът за предоставяне на исканата информация следва да се удължи с 14 дни, тъй като същата се отнася до трети лица и за предоставянето й е необходимо тяхното изрично писмено съгласие. 
9.3. Да се изиска изричното писмено съгласие на административните ръководители на Апелативен съд гр. София; Апелативен съд гр. Пловдив; Апелативен съд гр. Бургас, Апелативен съд гр. Варна; Апелативен съд гр. Велико Търново; Военен съд гр. София; Военен съд гр. Пловдив; Военен съд гр. Варна; Военно-апелативен съд; Софийски градски съд; Софийски окръжен съд; Окръжен съд гр. Враца; Окръжен съд гр. Сливен; Окръжен съд гр. Смолян; Окръжен съд гр. Габрово; Окръжен съд гр. Благоевград; Окръжен съд гр. Добрич; Окръжен съд гр. Плевен; Окръжен съд гр. Стара Загора; Окръжен съд гр. Търговище; Окръжен съд гр. Бургас; Окръжен съд гр. Кърджали; Окръжен съд гр. Разград; Окръжен съд гр. Хасково; Окръжен съд гр. Русе; Окръжен съд гр. Ловеч; Окръжен съд гр. Велико Търново; Окръжен съд гр. Видин; Окръжен съд гр. Силистра и Окръжен съд гр. Ямбол; за предоставянето на всички подадени от тях пред ВСС декларации по чл. 12 от ЗПУКИ на Сдружение „Център на НПО в Разград”.
9.4. ВСС не може да предостави исканата информация относно подадените декларации по чл. 12 от ЗПУКИ от административните ръководители на Военен съд – Бургас и Военен съд – Велико Търново, тъй като в структурата на органите на съдебната власт в Република България няма такива съдилища.
9.5. Решението да се предостави на отговорния служител по ЗДОИ.

10. ОТНОСНО: Становище от Сдружение „Център на НПО в Разград”, представлявано от Георги Милков Димитров относно Правила за избор на административни ръководители на органите на съдебната власт.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
ИЗРАЗЯВА СЛЕДНОТО СТАНОВИЩЕ:

Решението на Висшия съдебен съвет по протокол № 16/25.04.2013 г., т. 38, относно публикуване на декларации по чл. 12 от Закона за предотвратяване и установяване на конфликт на интереси на интернет страницата на ВСС е прието въз основа на изразено становище от Комисията за защита на личните данни по запитване от ВСС за приложението на чл. 17, ал. 2 от ЗПУКИ. Публикуваните на интернет страницата на ВСС декларации по чл. 12 от ЗПУКИ със съгласието на техните податели са обработени чрез сканиране на изображението, от което се заличава единствено подписа на декларатора и се анонимизират личните данни на трети физически лица, върху които съгласието на декларатора не рефлектира.
Запитването до Комисията за защита на личните данни бе направено с цел да отговорим на очакванията на гражданското общество за публичност и откритост в работата на Висшия съдебен съвет и органите на съдебната власт, и по-конкретно вследствие на отправени към ВСС критики и препоръки от Сдружение „Център на НПО в Разград” по приложението на чл. 17, ал. 2 от ЗПУКИ, съдържащи се в Междинен доклад за напредъка на съда в Южна България за периода януари – май 2012 г., а именно обявените в интернет декларации по чл. 12 от ЗПУКИ да съдържат пълните имена на деклараторите и на свързаните с тях лица, както и конкретни данни за размерите на поетите задължения и кредиторите.  
До приемането на решението на ВСС по протокол № 16/25.04.2013 г. публикуването на декларациите по чл. 12 от ЗПУКИ на интернет страницата на ВСС се извършваше съгласно решение на ВСС по протокол № 52/17.12.2008 г., „след попълването и изпращането им на електронен носител, редактирани от самия декларатор за публикуване в интернет при спазване на Закона за защита на личните данни, като деклараторът сам преценява кои данни са лични и ги изтрива”. Поради тази причина в някои от обявените декларации вместо пълните имена на декларатора и на свързаните с него лица бяха посочени техните инициали, поетите задължения на стойност над 5 000 лв. не бяха конкретизирани с размер и/или данни за кредитора, а в други декларации тези данни не бяха заличени, по преценка на декларатора.
В резултат на решението на ВСС от 25.04.2013 г., след получено писмено съгласие на магистратите, на сайта на ВСС са публикувани до настоящия момент 595 декларации от магистрати, с техните пълни данни, което, в сравнение с публикуваните декларации преди 25.04.2013 г. е стъпка към реалното законосъобразно публично оповестяване на декларациите по чл. 12 ЗПУКИ на магистратите. Посоченият в решението на ВСС едномесечен срок е инструктивен. В деловодството на ВСС постоянно постъпват писмени съгласия от магистратите за публикуването на декларациите им по чл. 12, като се надяваме този процес да продължи и да обхване всички магистрати.

11. ОТНОСНО: Писмо от председателя на Върховен административен съд относно извършена проверка по жалба на ................ от гр. Ловеч.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмото от председателя на Върховен административен съд относно извършена проверка по жалба на .................. от гр. Ловеч.
12. ОТНОСНО: Сигнал с вх. №94-00-695/24.07.2013г. от .................... от гр. Свищов, препратен от Георги Марков, народен представител.
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

12.1. На основание чл.112 от АПК и чл. 24 от ЗПУКИ копие от сигнал с вх. № 94-00-695/24.07.2013г. от ................. от гр. Свищов да се препрати на Комисия за предотвратяване и установяване на конфликт на интереси, по компетентност.
12.2. Възлага на административния ръководител – председател на Окръжен съд гр. Велико Търново да извърши проверка относно спазването на принципа на случайното разпределение на делата, във връзка с изнесеното в сигнала на .................. от гр. Свищов. За резултатите от проверката да уведоми Комисията по предотвратяване и установяване на конфликт на интереси и взаимодействие с Инспектората към ВСС.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:
/п/

НЕЗАБРАВКА СТОЕВА

Експертени сътрудници  на комисията:

И. Котева  /п/

Д.Янкова	  /п/